Edils de l'Equip de Govern es reuneixen amb la Comissió Ciutadana per a la Defensa de la Gerència del Port de Sagunt
21 de setembre 2015

​![](/media/4a2ciwd5/gerencia_g.jpg)

Fotografia: Juan Higueras.

Regidors de l'Equip de Govern de l'Ajuntament de Sagunt van assistir ahir a la celebració del vintè aniversari de la Comissió Ciutadana per a la Defensa de la Gerència del Port de Sagunt. Els edils van visitar la zona de la Gerència i van mantenir una reunió amb representants de la comissió, com a acte de suport tant a aquesta organització com a la lluita que mantenen des de fa vint anys.  
  
Concretament, a l'acte van assistir diversos regidors de l'Equip de Govern de l'Ajuntament de Sagunt: José Manuel Tarazona (Compromís), Guillermo Sampedro (Esquerra Unida) i Pablo Abelleira (ADN Morvedre). A més, també van estar presentes alguns dels fundadors de la Comissió Ciutadana per a la Defensa de la Gerència del Port de Sagunt: Carles Xavier López Benedí, Miquel Aguilar, Ángel Olmos i Miguel Ángel Martín, entre d’altres.   
  
Cal destacar que la visita va servir perquè els edils explicaren als membres de la comissió les línies mestres del projecte de rehabilitació del xalet i la zona enjardinada de la Gerència, així com per a la posada en comú de la labor de l'Equip de Govern i d'aquesta organització. Segons destaquen des de l'Equip de Govern està previst celebrar més trobades.

*   [](http://www.facebook.com/sharer.php?u=https://aytosagunto.es/va/actualitat/edils-de-l-equip-de-govern-es-reuneixen-amb-la-comissio-ciutadana-per-a-la-defensa-de-la-gerencia-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/edils-de-l-equip-de-govern-es-reuneixen-amb-la-comissio-ciutadana-per-a-la-defensa-de-la-gerencia-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/edils-de-l-equip-de-govern-es-reuneixen-amb-la-comissio-ciutadana-per-a-la-defensa-de-la-gerencia-del-port-de-sagunt/ "Linked In")
*   [](mailto:?body=https://aytosagunto.es/va/actualitat/edils-de-l-equip-de-govern-es-reuneixen-amb-la-comissio-ciutadana-per-a-la-defensa-de-la-gerencia-del-port-de-sagunt/)